Diari Oficial de la Generalitat Valenciana


Sumari del DOGV 8289, del 08-05-2018 (2018/3743)

RESOLUCIÓ de 26 de març de 2018, de la Direcció General d'Indústria i Energia, per la qual s'atorga autorització administrativa prèvia a Renovaplus Energías Renovables, SLU, Abastecimiento Energético Solar, SLU; Remosol Energías Renovables, SLU; Madrid Fotovoltaica, SLU; Microclima Solar, SLU; Renovar Energía, SLU, i Enemir Solar, SLU, i autorització administrativa de construcció al projecte tècnic d'execució, i els seus annexos, de la subestació transformadora, de tipus col·lector, 20/132 kV, denominada ST Renovables del Mediterrani, i al cable, en 132 kV, entre aquesta subestació i la ST Beneixama, com a infraestructures comunes d'evacuació a set instal·lacions de generació mitjançant tecnologia fotovoltaica, autoritzades el 6 de juny de 2013 a cadascun dels titulars esmentats, a ubicar als termes municipals de Beneixama i Banyeres de Mariola. Expedient ATASCT/2015/36/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8289

Data del DOGV
:   08-05-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/3743


Data del document
:   26-03-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Beneixama
    * Banyeres de Mariola

RESOLUCIÓ de 26 de març de 2018, de la Direcció General d'Indústria i Energia, per la qual s'atorga autorització administrativa prèvia a Renovaplus Energías Renovables, SLU, Abastecimiento Energético Solar, SLU; Remosol Energías Renovables, SLU; Madrid Fotovoltaica, SLU; Microclima Solar, SLU; Renovar Energía, SLU, i Enemir Solar, SLU, i autorització administrativa de construcció al projecte tècnic d'execució, i els seus annexos, de la subestació transformadora, de tipus col·lector, 20/132 kV, denominada ST Renovables del Mediterrani, i al cable, en 132 kV, entre aquesta subestació i la ST Beneixama, com a infraestructures comunes d'evacuació a set instal·lacions de generació mitjançant tecnologia fotovoltaica, autoritzades el 6 de juny de 2013 a cadascun dels titulars esmentats, a ubicar als termes municipals de Beneixama i Banyeres de Mariola. Expedient ATASCT/2015/36/03. [2018/3743]  
Antecedents de fet  
Amb data 22 de juliol de 2015, la societat Subestación Renovables del Mediterráneo, SL, a través de representant degudament acreditat, va presentar davant del Servei Territorial d'Indústria i Energia d'Alacant, un imprés normalitzat en què sol·licita l'autorització administrativa prèvia i l'aprovació de projecte (actual autorització de construcció) de les instal·lacions corresponents al projecte SET planta fotovoltaica Renovables del Mediterrani 132/20 kV i LSAT 132 kV evacuació, per a la injecció de l'energia generada en set plantes fotovoltaiques de 9,3 MWn situades als termes municipals de Biar i Banyeres de Mariola, província d'Alacant, fins a la subestació de transport i distribució, denominada ST Beneixama.  
D'acord amb el que s'indica en l'escriptura de constitució de la societat Subestación Renovables del Mediterráneo, SL, en són sòcies a parts iguals les mercantils Renovaplus Energías Renovables, SLU; Abastecimiento Energético Solar, SLU; Remosol Energías Renovables, SLU; Madrid Fotovoltaica, SLU; Microclima Solar, SLU; Renovar Energía, SLU, i Enemir Solar, SLU.  
Posteriorment, el 16 de juny de 2017 va presentar davant del Servei Territorial d'Indústria i Energia d'Alacant l'annex al projecte inicial pel qual es modifica la configuració de la transformació de potència de la subestació, que passa d'un transformador de 75 MVA, a dos de 35 i 30 MVA, signat per un tècnic titulat competent. Posteriorment, després de sol·licitar-ho l'òrgan instructor, es va aportar la declaració responsable d'aquest, subscrita el 17 de juliol de 2017.  
Aquest annex projectual es va acompanyar de la sol·licitud d'autorització administrativa prèvia i l'aprovació de projecte (actual autorització de construcció) sobre la base de la nova solució tècnica aportada.  
El 30 d'octubre de 2017 es va presentar un nou annex aclaridor al dit projecte, en resposta a un requeriment realitzat pel Servei Territorial d'Indústria i Energia d'Alacant.   
Les modificacions sol·licitades no comporten noves afeccions a instal·lacions o béns d'administracions, organismes o empreses de servei públic o de serveis d'interés general respecte al projecte inicial.  
  
El procediment administratiu corresponent a aquestes sol·licituds ha sigut tramitat amb l'expedient de referència ATASCT/2015/36/03, incoat a aquest efecte pel Servei Territorial d'Indústria i Energia d'Alacant.  
  
Per la seua relació amb la instal·lació sol·licitada constitueixen antecedents destacables els següents actes administratius:  
- Resolució del Servei Territorial d'Energia d'Alacant, de 3 de febrer de 2010, d'autorització administrativa i aprovació de projecte d'execució per a la construcció de set plantes solars fotovoltaiques de connexió a xarxa de 9.300 kWn cadascuna, als termes municipals de Biar i Banyeres de Mariola (Alacant), que s'integra en un parc solar de 65,1 MWn.  
- Set resolucions de la Direcció General d'Energia, totes aquestes de 6 de juny de 2013, per les quals s'atorga a Renovaplus Energías Renovables, SLU; Abastecimiento Energético Solar, SLU; Remosol Energías Renovables, SLU; Madrid Fotovoltaica, SLU; Microclima Solar, SLU; Renovar Energía, SLU, i Enemir Solar, SLU, respectivament, l'autorització administrativa per a la construcció de sengles instal·lacions de producció d'energia elèctrica de tecnologia fotovoltaica, de 9.300 kW de potència nominal, i se n'aprova el projecte d'execució. (Expedients ATREGI/2007/419/03 a 2007/425/03).  
- Set resolucions de la Direcció General d'Indústria i Energia, totes aquestes de 9 de maig de 2017, per les quals es modifiquen les resolucions de 6 de juny de 2013, esmentades en el guió anterior, per a aprovar la modificació del projecte d'execució de cada instal·lació (Expedients ATREGI/2007/419/03 a 2007/425/03).  
- Set resolucions del Servei Territorial d'Energia d'Alacant, totes de 26 de juliol de 2010, per les quals s'atorga a Renovaplus Energías Renovables, SLU; Abastecimiento Energético Solar, SLU; Remosol Energías Renovables, SLU; Madrid Fotovoltaica, SLU; Microclima Solar, SLU; Renovar Energía, SLU, i Enemir Solar, SLU, respectivament, l'autorització administrativa per a la construcció de sengles línies subterrànies de mitjana tensió de 20 kV, i se n'aprova el projecte d'execució. (Expedients ATLINE/2010/99/03 a 2010/105/03).  
- Resolució de la Direcció General d'Indústria i Energia, de 13 de febrer de 2018, per la qual s'atorga l'autorització administrativa prèvia per a la modificació per ampliació d'una posició de línia en les instal·lacions de distribució d'energia elèctrica del parc de 132 kV de la subestació transformadora ST Beneixama (400/220/132/20 kV), titularitat d'Iberdrola Distribución Eléctrica, SA Unipersonal, situada al terme municipal de Beneixama, província d'Alacant, i autorització administrativa de construcció del projecte tècnic d'execució de la modificació indicada (Expedient ATRCCT/2015/76/03).  
- Resolució de 15 de setembre de 2017, de la Direcció General de Medi Natural, per la qual s'ordena la publicació, entre altres, de la declaració d'impacte ambiental corresponent a l'expedient 43/11-AIA Banyeres de Mariola, a favor d'Enemir Solar, SL Unipersonal.  
La ST Renovables del Mediterráneo ocuparà una extensió de 1.907 m² de la parcel·la 79, polígon 01, situada en el paratge la Rambla, pertanyent al terme municipal de Banyeres de Mariola (Alacant).  
La línia subterrània de connexió entre aquesta i la ST Beneixama anirà per terreny de domini públic a través d'un camí públic rural denominat Camí dels Arrieros, travessant les parcel·les 72, 9002 i 9010 del polígon 1 del terme municipal de Banyeres de Mariola i la parcel·la 9007 dels polígons 3 i 31 del polígon 4 del terme municipal de Beneixama (Alacant).  
La sol·licitud d'autorització administrativa ha sigut objecte d'informació pública als efectes previstos en l'article 9 del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, durant el termini de 20 dies en el Diari Oficial de la Generalitat Valenciana, del 26 d'agost de 2015 (DOGV 7601).  
  
D'acord amb la documentació que hi ha en l'expedient, no s'hi han presentat al·legacions.  
D'acord amb el procediment reglamentàriament establit, a fi que en el termini de 20 dies presentaren la seua conformitat o oposició a l'autorització sol·licitada i emeteren, si era procedent, els oportuns condicionats tècnics al projecte tècnic de la instal·lació, es va remetre una còpia del projecte a les següents administracions, organismes i empreses de servei públic o d'interés general, els béns de drets a càrrec dels quals, puguen ser afectats per aquesta, amb el resultat que, en síntesi, es detalla:  
- Conselleria d'Agricultura, Medi Ambient, Canvi Climàtic i Desenvolupament Rural. Secció Forestal. Autorització, de data 30 d'octubre de 2015, d'instal·lació d'una conducció subterrània d'energia elèctrica sobre terrenys de la via pecuària Sendera de Beneixama i Banyeres de Mariola.  
- Ajuntament de Beneixama. Amb data 26 de novembre de 2015 s'emet un acord de la Junta de Govern Local pel qual es concedeix la llicència d'obra per a la construcció d'una línia subterrània d'alta tensió de 132 kV.  
- Ajuntament de Banyeres de Mariola. Amb data 27 de novembre de 2015 s'emet un acord de la Junta de Govern Local pel qual es concedeix la llicència d'obra menor per a la construcció de Subestació de Transformació 132/20 kV i LSAT 132 kV.  
Consta en l'expedient una còpia de la declaració d'impacte ambiental (DIA) formulada, amb data 5 d'abril de 2011, per la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge de la instal·lació en qüestió [expedient 43/11-AIA]. Consta igualment un document, de data 5 de juny de 2017, de cessió dels drets d'aquesta declaració d'impacte ambiental per part d'Enemir Solar, SL Unipersonal, a la mercantil Subestación Renovables del Mediterráneo, SL.  
Disposa d'informe, de data 31 d'agost de 2017, de la Direcció General del Medi Natural i d'Avaluació Ambiental de la Conselleria d'Agricultura, Medi Ambient, Canvi Climàtic i Desenvolupament Rural, en el qual s'indica que, a l'efecte d'obtenció de l'autorització substantiva, la subestació elèctrica 20/132 kV i la connexió en 132 kV amb la ST Beneixama queden emparats per la DIA de data 5 d'abril de 2011.  
Així mateix, consta en l'expedient una còpia de la Resolució de 3 de gener de 2012, de la llavors Conselleria d'Infraestructures, Territori i Medi Ambient, a favor d'Enemir Solar, SL Unipersonal, per la qual es declara d'interés comunitari (DIC) la instal·lació d'una subestació elèctrica en sòl no urbanitzable del terme municipal de Banyeres de Mariola (Alacant) (expedient DIC-146/2011). Disposa igualment de document, de data 5 de juny de 2017, de cessió dels drets d'aquesta declaració d'interés comunitari per part d'Enemir Solar, SL Unipersonal, a la mercantil Subestación Renovables del Mediterráneo, SL.  
  
Consta també la comunicació de l'Operador del Sistema (OS), de 13 de març de 2013, d'acceptabilitat des de la perspectiva de la xarxa de transport per a l'accés a les xarxes de distribució de diverses plantes fotovoltaiques, entre les quals estan les que afecten la present resolució. Figura, igualment, un conveni entre Iberdrola Distribución Eléctrica, SA Unipersonal, i les mercantils Renovaplus Energías Renovables, SLU; Abastecimiento Energético Solar, SLU; Remosol Energías Renovables, SLU; Madrid Fotovoltaica, SLU; Microclima Solar, SLU; Renovar Energía, SLU, i Enemir Solar, SLU, subscrit en data 16 de juny de 2014, per al desenvolupament d'infraestructures elèctriques d'evacuació d'energia i el subministrament elèctric a les centrals solars fotovoltaiques en qüestió.  
Amb data 13 de març de 2018, la Subdirecció General d'Energia i Mines va informar el sol·licitant, la societat Subestación Renovables del Mediterráneo, SL, que no era possible atorgar-li les autoritzacions sol·licitades perquè les infraestructures d'evacuació a què feien referència formen part d'instal·lacions de generació elèctrica, i aquesta societat no era titular de cap autorització ni instal·lació de generació elèctrica a les quals anaven destinades, indicant-li que haurien de ser sol·licitades de manera conjunta per Remosol Energías Renovables, SLU; Renovaplus Energías Renovables, SLU; Madrid Fotovoltaica, SLU; Enemir Solar, SLU; Abastecimiento Energético Solar, SLU; Renovar Energía, SLU, i Microclima Solar, SLU, com a titulars de les set autoritzacions administratives de construcció de les instal·lacions fotovoltaiques que compartiran la infraestructura d'evacuació; tot això, de conformitat amb els articles 6 i 21.5 de la Llei 24/2013, de 26 de desembre, del sector elèctric.  
Mitjançant un escrit degudament signat per les parts, de data 14 de març de 2018, que va entrar el 22 de març de 2018 en la subdirecció general esmentada, Subestación Renovables del Mediterráneo, SL, va renunciar expressament a la sol·licitud de les autoritzacions esmentades, i els titulars de les autoritzacions esmentades van procedir a sol·licitar-les de manera conjunta, acceptant així el requeriment administratiu esmentat.  
El sol·licitant ha acreditat degudament la seua capacitat legal, tècnica i econòmica, així com les condicions tècniques i de seguretat de les instal·lacions i de l'equip associat, l'adequat compliment de les condicions de protecció del medi ambient i les característiques de l'emplaçament de la instal·lació.  
Consta en l'expedient l'informe favorable del Servei Territorial d'Indústria i Energia d'Alacant, òrgan encarregat de la instrucció de l'expedient ATASCT/2015/36/03, i la proposta de resolució de la Subdirecció General d'Energia i Mines adscrita a aquest centre directiu.  
  
Fonaments de dret  
La instrucció i resolució d'aquest procediment administratiu correspon a la Generalitat, en estar la instal·lació elèctrica objecte del procediment radicada íntegrament en territori de la Comunitat Valenciana, i no estar enquadrada en les previstes en l'article 3.13 de la Llei 24/2013, de 26 de desembre, del sector elèctric, que són competència de l'Administració General de l'Estat.  
D'acord amb el que es disposa en l'article 4.1.a del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 12 del Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon a la Direcció General d'Indústria i Energia d'aquest departament la resolució del present procediment.  
  
D'acord amb l'article 21.5 de la Llei 24/2013, de 26 de desembre, formaran part de la instal·lació de producció les seues infraestructures d'evacuació, que inclouen la connexió amb la xarxa de transport o de distribució, i si escau, la transformació d'energia elèctrica.  
D'acord amb el que es disposa en l'article 53 de la Llei 24/2013, de 26 de desembre, del sector elèctric; l'article 131 del Reial decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de producció d'energia elèctrica han d'acreditar la seua capacitat legal, tècnica i economicofinancera exigible per a la realització de cadascun dels projectes que presenten; tot això, sense perjudici del que s'ha previst en aquest últim en relació amb l'exempció d'acreditació d'aquestes capacitats que potestativament puga atorgar l'Administració per als qui exercisquen l'activitat.  
De conformitat amb l'article 21.5 de la Llei 24/2013, de 26 de desembre, del sector elèctric, formaran part de la instal·lació de producció les seues infraestructures d'evacuació, que inclouen la connexió amb la xarxa de transport o de distribució i, si escau, la transformació d'energia elèctrica. D'altra banda, de conformitat amb l'article 6 de la llei esmentada, els productors d'energia elèctrica, com a subjectes reconeguts per a realitzar les activitats destinades al subministrament d'energia elèctrica són aquelles persones físiques o jurídiques que tenen la funció de generar energia elèctrica, així com les de construir, operar i mantindre les instal·lacions de producció.  
D'acord amb els articles 21 i 53 de la Llei 24/2013, de 26 de desembre, del sector elèctric, i l'article 7.1.a i b del Decret 88/2005, de 29 d'abril, la construcció d'instal·lacions de producció d'energia elèctrica requereix autorització administrativa prèvia i autorització administrativa de construcció (de conformitat amb la nova terminologia introduïda per l'esmentada Llei 24/2013).  
De conformitat amb l'article 7 de la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana, d'impacte ambiental, la instal·lació objecte del present procediment constitueix un projecte sotmés a avaluació d'impacte ambiental, i no requereix la modificació presentada l'obtenció d'una nova declaració d'impacte ambiental per haver-ho determinat així l'òrgan ambiental competent. D'acord amb l'article 42 de la Llei 21/2013, de 9 de desembre, la declaració d'impacte ambiental continua en vigor, en no haver transcorregut quatre anys des de la seua publicació en el Diari Oficial de la Generalitat Valenciana.  
D'acord amb l'article 39 de la Llei 10/2004, de 9 de desembre, de la Generalitat, del sòl no urbanitzable (concordant amb l'article 207 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana), la declaració d'interés comunitari que afecta la instal·lació en qüestió es manté vigent. Igualment, la modificació presentada no requereix l'obtenció d'una nova declaració d'interés comunitari, d'acord amb l'article 202.3 de l'esmentada Llei 5/2014, de 25 de juliol.  
D'acord amb l'incís a de l'article 3 del Decret 88/2005, de 29 d'abril, la instal·lació està classificada dins del grup primer, en tractar-se de la infraestructura d'evacuació d'instal·lacions de producció d'energia elèctrica. Per tant, per a les sol·licituds d'autorització administrativa prèvia i de construcció és aplicable el capítol II del dit decret.  
  
D'acord amb l'apartat 2.A.4) de l'article 5 del Decret 88/2005, de 29 de novembre, en la sol·licitud d'autorització administrativa prèvia ha de justificar-se la necessitat de la instal·lació i que aquesta no genera incidències negatives en el sistema.  
D'acord amb l'establit en l'article 130.1 del Reial decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se de conformitat amb els reglaments tècnics en la matèria; en aquest cas, el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries, i el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries.  
Tenint en compte l'anterior, complits els requisits i els procediments legals i reglamentaris establits en la legislació vigent aplicable, resolc:  
  
  
Primer  
Atorgar l'autorització administrativa prèvia a Renovaplus Energías Renovables, SLU; Abastecimiento Energético Solar, SLU; Remosol Energías Renovables, SLU; Madrid Fotovoltaica, SLU; Microclima Solar, SLU; Renovar Energía, SLU, i Enemir Solar, SLU, per a la subestació transformadora, de tipus col·lector, 20/132 kV, denominada ST Renovables del Mediterrani, i al cable, en 132 kV, entre aquesta subestació i la ST Beneixama, com a infraestructures comunes d'evacuació a les set instal·lacions de generació mitjançant tecnologia fotovoltaica, autoritzades per la llavors Direcció General d'Energia el 06.06.2013 a cadascun dels titulars esmentats, a ubicar als termes municipals de Beneixama i Banyeres de Mariola, a la província d'Alacant.  
Aquesta autorització es refereix a les instal·lacions i equips següents:  
- Un sistema elèctric de 132 kV en instal·lació a la intempèrie, en configuració de simple barra, compost per:  
· Una (1) posició de línia equipada amb interruptor.  
· Dues (2) posicions de transformador de potència equipades amb interruptor.  
- Un (1) transformador de potència amb regulació en càrrega, denominat T-1, de 35 MVA de potència (ONAN 28 MVA - ONAF 35 MVA) i relació de transformació 132/20 kV, en bany d'oli amb refrigeració natural (ONAN) i forçada (ONAF) i grup de connexió YNd11. Estarà dotat d'una reactància monofàsica (TZ-1) de posada a terra, connectada al costat de 20 kV, amb una intensitat de defecte a terra (30 s) de 500 A i connexió ziga-zaga.  
- Un (1) transformador de potència amb regulació en càrrega, denominat T-2, de 30 MVA de potència (ONAN 24 MVA - ONAF 30 MVA) i relació de transformació 132/20 kV, en bany d'oli amb refrigeració natural (ONAN) i forçada (ONAF) i grup de connexió YNd11. Estarà dotat d'una reactància monofàsica (TZ-1) de posada a terra, connectada al costat de 20 kV, amb una intensitat de defecte a terra (30 s) de 500 A i connexió ziga-zaga.  
- Un sistema elèctric de 20 kV en instal·lació d'interior situat en edifici independent, en configuració de simple barra compost per dos mòduls de cel·les blindades amb aïllament en SF6 a 24 kV, amb la següent composició en total:  
· Set (7) posicions de línia equipades amb interruptor.  
· Dues (2) posicions de mesura.  
· Dues (2) posicions de transformador de potència equipades amb interruptor per al T-1 i el T-2.  
· Dues (2) posicions de serveis auxiliars equipades amb interruptor-seccionador amb fusibles per al TSA-1 i TSA-2.  
· Una (1) posició de partició de barres, equipada amb interruptor.  
· Una (1) posició d'unió de barres  
Les cel·les de partició i unió de barres esmentades conformen en conjunt una única posició de partició de barres com a funció elèctrica.  
  
- Dos (2) transformadors trifàsics de serveis auxiliars (denominats TSA-1 i TSA-2) de tipus sec, per al subministrament en corrent altern dels equips i serveis propis de la subestació, de 100 kVA de potència, relació de transformació 20/0,42-0,24 kV i grup de connexió YNd11.  
  
- Una (1) línia subterrània (cable) d'alta tensió de 132 kV categoria A de 150 m de longitud, entre el suport d'eixida de la nova subestació i el suport de posició de línia de la ST Beneixama, mitjançant conductors d'alumini de 1.200 mm², tipus HEPR-Z1 per a una tensió nominal de 76/132 kV.  
El pressupost total del projecte de la instal·lació objecte d'aquesta autorització és d'un milió tres mil dos-cents cinquanta-sis euros amb seixanta-tres cèntims d'euro (1 003 256,63 ?).  
De conformitat amb l'últim paràgraf de l'article 53.6 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públiques com privades, que calga obtindre per part dels titulars de la present autorització, d'acord amb altres disposicions que resulten aplicables, i especialment les relatives a l'ordenació del territori i el medi ambient.  
  
Els titulars de la present autorització tindran els drets, deures i obligacions recollits en el títol IV de la Llei 24/2013, de 26 de desembre, del sector elèctric, i el seu desenvolupament reglamentari per als titulars d'instal·lacions de producció, i en particular de la seua condició de cotitulars de les instal·lacions d'evacuació compartides sol·licitades per ells i autoritzades pel present acte administratiu. En tot cas, hauran d'observar els preceptes, mesures i condicions que s'establisquen en la legislació aplicable en cada moment a l'activitat de producció d'energia elèctrica.  
L'incompliment de les condicions i requisits establits en la present autorització o la variació substancial dels pressupostos que han determinat el seu atorgament podran originar-ne la revocació.  
  
Segon  
Atorgar l'autorització administrativa de construcció del projecte tècnic d'execució, redactat per persona tècnica titulada competent, i els annexos modificatius presentats, per a la construcció de les instal·lacions d'evacuació descrites en el punt primer d'aquesta resolució, i habilitar-ne els titulars de la present autorització a la construcció, sempre que complisquen els requisits tècnics exigibles, i d'acord amb les condicions següents:  
1. Les instal·lacions elèctriques hauran d'executar-se segons el projecte presentat i els seus annexos, i amb els condicionats tècnics establits per les administracions, organismes i empreses de servei públic o d'interés general, i que han sigut acceptats pels titulars d'aquelles. En cas que fóra necessari introduir modificacions respecte de la documentació presentada i aprovada, els titulars d'aquesta resolució hauran de sol·licitar prèviament a aquesta direcció general la corresponent autorització.  
2. Les instal·lacions a executar han de complir, en tot cas, el que s'ha establit en el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries, i el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries.  
3. Els titulars de la present autorització estaran subjectes a les condicions d'ordre mediambiental establides en la declaració d'impacte ambiental corresponent a l'expedient 43/11-AIA, publicada en el Diari Oficial de la Generalitat Valenciana, del 3 de novembre de 2017 (DOGV 8162).  
4. El termini d'execució de les instal·lacions serà de sis (6) mesos des de l'endemà de la notificació. No obstant això, amb anterioritat a la finalització, se'n podrà sol·licitar una ampliació concreta mitjançant una sol·licitud motivada davant aquest òrgan directiu; a aquest efecte s'adjuntarà la documentació justificativa de la demora i el cronograma de treballs previstos per al nou termini sol·licitat.  
5. Als efectes previstos en l'article 43 de la Llei 21/2013, de 9 de desembre, d'avaluació ambiental, els titulars de la present autorització comunicaran a l'òrgan ambiental la data de començament de l'execució de les obres.  
6. Els titulars de la present resolució estaran obligats a comunicar per escrit amb l'adequada diligència les incidències dignes d'esment que es produïsquen durant l'execució, tant a aquesta direcció general com al Servei Territorial d'Indústria i Energia d'Alacant.  
7. Així mateix, estaran obligats a complir els deures i les obligacions derivats de la legislació de prevenció de riscos laborals vigent durant la construcció.  
8. Sense perjudici del que s'ha previst en l'article 12.4 del Decret 88/2005, de 29 d'abril, personal tècnic en la matèria adscrit a aquesta direcció general o del Servei Territorial d'Indústria i Energia podran realitzar les comprovacions i les proves que consideren necessàries durant les obres, i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
9. Finalitzades les obres de construcció de les instal·lacions, els titulars de la present autorització, en el termini màxim de 10 dies hàbils, ho comunicaran al Servei Territorial d'Indústria i Energia d'Alacant a l'efecte de la sol·licitud de l'autorització d'explotació prevista en l'article 12 del Decret 88/2005, de 29 d'abril. Aquesta comunicació anirà acompanyada d'un certificat de direcció i final d'obra, subscrit per la persona facultativa competent, que acredite que és conforme als reglaments tècnics en la matèria, segons s'estableix en la normativa vigent per als projectes d'instal·lacions elèctriques i igualment respecte a la present autorització administrativa de construcció. Quan l'esmentat certificat de direcció i final d'obra no estiga visat pel corresponent col·legi professional, haurà d'anar acompanyat de l'oportuna declaració responsable d'acord amb el que s'ha indicat en la Resolució de 22 d'octubre de 2010, de la Direcció General d'Energia, publicada en el DOGV número 6389 de data 3 de novembre de 2010. Així mateix, haurà d'aportar certificat d'instal·lació, contracte de manteniment i certificat d'inspecció inicial realitzat per organisme de control.  
  
10. Una vegada atorgada l'autorització d'explotació de les instal·lacions interessades en el present procediment, en el termini màxim de 10 dies, el Servei Territorial d'Indústria i Energia d'Alacant ho comunicarà a aquesta direcció general.  
11. Aquesta direcció general, després del tràmit previ de l'oportú procediment, deixarà sense efecte aquesta autorització administrativa de construcció en qualsevol moment en què observe l'incompliment o la inobservança de les condicions imposades en aquesta.  
  
Tercer  
Ordenar:  
- La publicació de la present resolució en el Diari Oficial de la Generalitat Valenciana.  
- La notificació de la present resolució a Renovaplus Energías Renovables, SLU; Abastecimiento Energético Solar, SLU; Remosol Energías Renovables, SLU; Madrid Fotovoltaica, SLU; Microclima Solar, SLU; Renovar Energía, SLU, i Enemir Solar, SLU, a tots els interessats en el procediment, a totes les administracions o organismes públics i empreses del servei públic o serveis d'interés general que han intervingut, o han pogut intervindre, en el procediment d'autorització, les que han emés, o van haver d'emetre, condicionat tècnic al projecte d'execució.  
Tot això, de conformitat amb el que es disposa en els articles 10 i 11.3 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i en l'article 148.2 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
La present resolució no és definitiva en la via administrativa i contra aquesta es podrà interposar un recurs d'alçada davant la Secretaria Autonòmica d'Economia Sostenible, Sectors Productius i Comerç en el termini d'un mes, comptat des de l'endemà de la seua notificació, d'acord amb el que s'ha establit en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 26 de març de 2018.- La directora general d'Indústria i Energia, p. s. (R 23.11.2017, del conseller d'Economia Sostenible, Sectors Productius, Comerç i Treball): María Dolores Parra Robles.